APROBACIÓN DEFINITIVA ORDENANZA TAXA DO LIXO
ADMINISTRACIÓN LOCAL — Municipal — Cuntis (Ordenanzas e Regulamentos, 20/01/2016)

Aprobado definitivamente polo Pleno deste Concello, segundo acordo adoptado en sesión ordinaria do 27-11-2015, o expediente de modificación da ordenanza fiscal reguladora da Taxa pola prestación do servizo de recollida, tratamento e eliminación de residuos sólidos urbanos, e en cumprimento ao disposto no artigo 17.4 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, faise público o texto íntegro da mesma: No uso das facultades conferidas polos artigos 133.2 e 142 da Constitución e polo artigo 106 da Lei 7/85, de 2 de abril, reguladora das Bases do réxime Local, en relación cos artigos 149 e seguintes, 137 e seguintes da Lei 5/1997 do 22 de xullo, de Administración Local de Galicia, e de conformidade co disposto nos artigos 15 a 20 do RD Lex.2/2004, do 5 de marzo, polo que se aproba o texto refundido da Lei Reguladora das Facendas Locais, o Concello de Cuntis establece a taxa por prestación do servizo de recollida, tratamento e eliminación de residuos sólidos urbanos a que se refire o artigo 20 do RD Lex.2/2004, do 5 de marzo, que se rexerá pola presente Ordenanza Fiscal, con normas que atenden ó previndo no artigo 58 do mencionado Real decreto Lexislativo. Constitúe o feito impoñible desta taxa a prestación do servizo, de recepción obrigatoria, de xestión do lixo domiciliario e residuos sólidos urbanos de vivendas, aloxamentos, locais e establecementos onde se exerzan actividades comerciais, industriais, profesionais, artísticas, de servizos ou calquera outras de carácter meramente social efectuadas sen contraprestación. O servizo de xestión do lixo domiciliario e residuos sólidos urbanos comprende as fases de recollida e tratamento. Considerase lixo domiciliario e residuos sólidos urbanos os restos de alimentación ou detritos procedentes da limpeza ordinaria de vivendas ou locais, excluíndose de tal concepto os residuos de tipo industrial e materiais de obras, detritos humanos, materiais contaminados, corrosivos e perigosos e que a súa recollida esixa a adopción de especiais medidas hixiénicas ou de seguridade tal e como establece a lei 10/1990 de 24 de abril. Este tipo de residuos requiren que o produtor proceda a formalización dun contrato de recollida cun xestor autorizado de residuos. Serán suxeitos pasivos desta taxa a título de contribuíntes as persoas físicas, xurídicas ou entidades ás que se refire os artigos 35 e 36 da Lei Xeral Tributaria que ostenten a condición de ocupantes ou usuarios das vivendas e locais situados nos lugares, prazas, rúas ou vías públicas nas que se preste o servizo, aínda que sexa esporadicamente, xa o sexan a título de propietarios ou por calquera outro título: usufructuario, arrendatario, habitacionista ou mesmo de precario. Terá a consideración de suxeito pasivo substituto do contribuínte ó que se refire o artigo 36 anterior, o propietario das vivendas ou locais, así coma as comunidades de propietarios –ás que poderán xirarse a totalidade das cotas que correspondan ó inmoble-, sen prexuízo de que uns e outros, no seu caso, poidan repercuti-las cotas satisfeitas sobre os usuarios, beneficiarios do servizo, conforme o artigo 23.2. a) do RD Lex.2/2004, do 5 de marzo, polo que se aproba o texto refundido da Reguladora das Facendas Locais. A concurrencia de dúas ou máis persoas físicas ou xurídicas ou entidades a que se refire os artigos 35 e 36 da Lei Xeral Tributaria, na posición de suxeitos pasivos determinará a responsabilidade solidaria dos concurrentes fronte á Facenda municipal. *Serán responsables solidarios das obrigas tributarias do suxeito pasivo as persoas físicas ás que se refiren o artigo 42 da Lei Xeral Tributaria. *Serán responsables subsidiarios os administradores das sociedades e os síndicos, interventores ou liquidadores de quebras, concursos e sociedades en xeral nos supostos e co alcance regulado no artigo 43 da Lei Xeral Tributaria. Non serán aplicables outros beneficios fiscais que os expresamente previstos en normas con rango de Lei e os derivados da aplicación de tratados internacionais. A base impoñible da Taxa determinarase en atención á natureza, situación e destino dos lugares ou espazos ocupados polos suxeitos pasivos. Os elementos determinantes da Base Impoñible que aparecen reseñados nas correspondentes tarifas responden ás seguintes definicións: — Vivendas. Domicilios de carácter familiar, tendo a consideración de urbanas ás situadas en solo urbano e rurais o resto. — Hoteis. Terán tal consideración ós incluídos no epígrafe 681 do Imposto de Actividades Económicas. Establécese unha distinción en función das habitacións das que dispón. — Hostais, pensións, fondas e casas de hóspedes. Terán tal consideración os incluídos nos epígrafes 682, 683 e 685 do Imposto de Actividades Económicas. Establécese unha distinción entre rústica e urbana en función da cualificación urbanística do solo na que estean situadas. — Restaurantes. Enténdese por tales os incluídos no epígrafe 671.5 do Imposto de Actividades Económicas. Establécese unha distinción entre rústica e urbana en función da cualificación urbanística do solo na que estean situadas. — Supermercados. Aqueles establecementos incluídos no epígrafe 647 do Imposto de Actividades Económicas. Establécese unha distinción entre rústica e urbana en función da cualificación urbanística do solo na que estean situadas. — Cafés e bares. Terán tal consideración aqueles establecementos hosteleiros incluídos no epígrafe 673.2 do Imposto de Actividades Económicas. Establécese unha distinción entre rústica e urbana en función da calificación urbanística do solo na que estean situadas. As actividades comerciais e industriais suxeitas ao pago da taxa agrúpanse por cada tarifa mediante relación taxa. Resto de actividades comerciais e industriais. Todas aquelas actividades de carácter comercial e industrial non incluídos nos apartados anteriores. A cota tributaria consistirá nunha cantidade fixa por vivenda ou local e en función da natureza e produción anual media de lixo, quedando fixado o cadro de tarifas como segue: Devéngase a taxa e nace a obriga de contribuír dende o momento no que se inicie a prestación do servizo, entendéndose que tal acontece o primeiro día de cada ano natural cando este establecido e en funcionamento o devandito servizo nas rúas ou lugares onde se ubiquen as vivendas ou locais susceptibles de ser ocupados polos contribuíntes suxeitos á taxa, con independencia do tempo de ocupación do local ou vivenda ó longo do ano e de que dita ocupación refírase á totalidade ou parte da finca. Considérase que un inmoble é susceptible de ser ocupado ou utilizado cando o mesmo dispoña de luz e auga, debendo o interesado acreditar documentalmente no seu caso a indispoñibilidade dos citados suministros, procedéndose en caso de carencia de subministro eléctrico á devolución de ingresos indebidos, previa aportación polo interesado de certificación expedida pola empresa subministradora. Produciranse as altas no padrón de recollida de lixo no caso das vivendas coa correspondente alta a efectos do imposto de bens inmobles. De non presentarse tal declaración incurrirase en infracción cualificada como grave no artigo 79 b) da Lei 25/1995, do 20 de xullo. Polo que respecta os locais comerciais, industriais, ou profesionais entenderase como declaración de alta a solicitude de preceptiva licenza de actividades e instalacións, tendo efectos dende a data de concesión ou comezo efectivo da actividade. De iniciarse unha actividade sen a preceptiva licenza municipal, ademais dunha infracción urbanística estarase incorrendo en infracción fiscal grave de conformidade co citado artigo 79 b) da Lei 25/1995. Os titulares das actividades deberán formular declaración de baixa cando cesen naquelas. O incumprimento desta obriga ten a cualificación de infracción simple. A mesma declaración deberá presentarse en caso de cambio de propietario de vivendas ou locais ou de ruína do inmoble. O Cobro das cotas das tarifas recollidas no Anexo I desta Ordenanza efectuarase mediante recibo no prazo que determine a notificación ós interesados que practicará a Administración de Tributos, no caso de producirse a alta no servizo. No sucesivo e sen mediar notificación o ingreso efectuarse nos prazos e lugares que se sinalen na publicación do período de cobranza da citada taxa. En todo o relativo á cualificacións das infraccións tributarias e imposición de sancións estarase ó disposto nos artigos 178 e seguintes da Lei Xeral Tributaria. A imposición de sancións non suspenderá en ningún caso a liquidación e cobro das cotas devengadas. A presente Ordenanza Fiscal, cuxa redacción definitiva aprobada polo Pleno da Corporación en sesión celebrada en data 27 de novembro de 2015, entrará en vigor o mesmo día da súa publicación no Boletín Oficial da Provincia, sendo de aplicación dende o 1 de xaneiro de 2016 e permanecendo en vigor ata a súa modificación ou derogación. Contra o presente acordo, conforme ao disposto no artigo 19 do Real Decreto Lexislativo 2/2004, do 5 de marzo, polo que se aproba o texto refundido da Lei reguladora das facendas locais, poderase interpoñer directamente o recurso contencioso-administrativo, no prazo de dous meses contados a partir do seguinte ao da publicacióon deste anuncio no Boletín Oficial da Provincia, ante o Tribunal Superior de Xustiza de Galicia. Cuntis, 14 de xaneiro de 2016.—O Alcalde, Manuel Campos Velay.